# Levan Akin

Levan Akin (Tumba, 14 de desembre de 1979) és un director de cinema i guionista suec d'ascendència georgiana. Se'l coneix principalment per la pel·lícula And Then We Danced, que va ser aclamada per la crítica i el 2019 va rebre el premi Guldbagge a millor pel·lícula de l'any.

## Biografia

Levan Akin va néixer i es va criar a Tumba, al comtat d'Estocolm. Els seus pares, originaris de Geòrgia, s'havien mudat a Suècia a la dècada del 1960, quan Geòrgia encara era una de les repúbliques membres de la Unió Soviètica. Tanmateix, Akin viatja a Geòrgia cada any amb la seva germana per les vacances d'estiu, amb la qual cosa al cap dels anys va consolidar el coneixement en cultura georgiana i llengua georgiana. A banda, és obertament gai.

### Carrera

Akin va començar com a ajudant de direcció en produccions cinematogràfiques sueques. En els seus inicis, també va treballar a Studio 2024, on va participar en la producció de la pel·lícula Du Levande (2007) de Roy Andersson.
El 2008, va guanyar dos premis al Festival de Cinema d'Hamburg juntament amb la dissenyadora de producció i productora de cinema Erika Stark pel curtmetratge De sista sakerna (2008). A continuació, va dirigir episodis de sèries per a Sveriges Television, com ara Andra Avenyn (2008–2010), Livet i Fagervik (2009), Anno 1790 (2011) i Äkta människor (2012).
A la tardor del 2011, es va estrenar el seu primer llargmetratge, Katinkas kalas, al Festival Internacional de Cinema d'Estocolm. Tres actors emergents del film van ser nominats al premi L'Oréal Paris Rising Star el 2011, i el 2013 Yohanna Idha va ser nominada al premi Guldbagge a millor actriu secundària.
El 2019, va sortir el segon llargmetratge d'Akin, And Then We Danced, que va ser aclamat per la crítica. Es va projectar per primera vegada a la secció Quinzena de Cineastes del Festival de Cannes 2019, on va rebre una ovació de quinze minuts. Ambientada a Geòrgia, la pel·lícula gira entorn de Merab, un estudiant d'una escola de dansa tradicional georgiana que s'enamora del seu rival. L'Església Ortodoxa de Geòrgia va desaprovar públicament la promoció i la projecció de la pel·lícula i, de fet, es van produir aldarulls a Tbilisi i Batum en resposta a l'estrena del títol a les sales de cinema el novembre del 2019.
El juny del 2020, Akin va ser seleccionat com a membre de l'Acadèmia de les Arts i les Ciències Cinematogràfiques.
El 2024, el tercer llargmetratge d'Akin, Crossing, es va estrenar al 74è Festival Internacional de Cinema de Berlín.

## Filmografia
#### Llargmetratges

* 2011: Katinkas kalas
* 2015: Cirkeln
* 2019: And Then We Danced
* 2024: Crossing

#### Curtmetratges

* 2008: De sista sakerna

#### Programes de televisió

* 2007: Laberynt mobisodis
* 2008-2010: Andra Avenyn (10 episodis)
* 2009: Livet i Fagervik (3 episodis)
* 2011: Anno 1790 (3 episodis)
* 2012: Äkta människor (20 episodis)
* 2022-2024: Interview with the Vampire (5 episodis)

## Referències

* ↑ Meza, Ed «Levan Akin on the Impact of 'And Then We Danced'». Variety, 19-08-2019 [Consulta: 26 abril 2020].
* ↑ Andersson, Jan-Olov «Levan Akin om att hans film är Sveriges Oscarsbidrag: "Det är helt galet"» (en swedish). Aftonbladet, 13-09-2019 [Consulta: 26 abril 2020].
* ↑ Dalton, Ben «'And Then We Danced', 'Aniara' lead winners at Sweden's 2020 Guldbagge awards». Screendaily, 21-01-2020 [Consulta: 26 abril 2020].
* 1 2 Oscarsson, Mattias. «Levan Akin: Vi hade livvakter under inspelningen» (en suec). Sydsvenskan, 16-05-2019. [Consulta: 12 novembre 2019].
* ↑ «Als wir tanzten» (en alemany). Queer Film Festival. [Consulta: 12 novembre 2019].
* ↑ Lagercrantz, Ylva Spindler. «Hyllade Levan fick ha livvakter i Georgien» (en suec). Scen & Film, 13-06-2019. [Consulta: 12 novembre 2019].
* ↑ Cauhapé, Véronique. «Levan Akin, réalisateur de " Et puis nous danserons " : " La Géorgie est composée de deux mondes parallèles "» (en francès). Le Monde, 06-11-2019. [Consulta: 12 novembre 2019].
* ↑ Gibley, Ryan. «‘I saw In Bed with Madonna 50 times. I’d never seen guys kissing before’: Levan Akin on formative films, trans rights and usurping his heroes"» (en anglès). The Guardian, 12-07-2024. [Consulta: 12 juliol 2024].
* ↑ Abeltshauser, Thomas «Gespräch mit dem Regisseur Levan Akin: „Es ist wie ein kleines Amerika“» (en alemany). Die Tageszeitung: taz, 13-07-2024. ISSN: 0931-9085 [Consulta: 6 octubre 2024].
* ↑ de Semlyen, Phil. «‘And Then We Danced’ director Levan Akin: ‘I still get death threats'» (en anglès). Time Out, 09-03-2020. [Consulta: 6 octubre 2024].
* 1 2 «Levan Akin: ”Jag älskar skohorn och svenska luncher”» (en suec). Dagens Nyheter, 17-03-2024. [Consulta: 6 octubre 2024].
* ↑ Eriksson, Karoline «Filmfest med kulturhipsters – SvD» (en suec). Filmfest med kulturhipsters – SvD, 08-11-2011 [Consulta: 12 novembre 2019].
* ↑ «Svenska skådespelartalanger nominerade till L'Oréal Paris Rising Star» (en suec). News Powered by Cision. [Consulta: 12 novembre 2019].
* ↑ Boyd Van Hoeij. «Certain People». Variety, 06-05-2012.
* ↑ «And Then We Danced». Rotten Tomatoes. Fandango Media. [Consulta: 11 setembre 2020].
* ↑ «And Then We Danced». Metacritic. [Consulta: 4 abril 2020].
* ↑ Keslassy, Elsa. «Cannes: Deerskin With Jean Dujardin to Open Directors' Fortnight» (en anglès). Variety, 04-04-2019. [Consulta: 19 abril 2019].
* ↑ Goodfellow, Melanie. «Cannes Directors' Fortnight unveils genre-heavy 2019 selection». ScreenDaily. [Consulta: 23 abril 2019].
* ↑ Fenwick, George. «And Then We Danced is putting a spotlight on homophobia in Georgia» (en anglès). Evening Standard, 06-03-2020. [Consulta: 8 octubre 2020].
* ↑ «Police mobilized at Amirani Cinema» (en anglès). InterPressNews, 08-11-2019. [Consulta: 8 octubre 2020].
* ↑ «Riot police mobilized at Amirani Cinema» (en anglès). InterPressNews, 08-11-2019. [Consulta: 8 octubre 2020].
* ↑ «Georgian March members trying to forcibly enter Amirani Cinema» (en anglès). InterPressNews, 08-11-2019. [Consulta: 8 octubre 2020].
* ↑ Protesters clash with police officers at "Apollo" cinema in Batumi
* ↑ «Protesters clash with police officers at "Apollo" cinema in Batumi» (en anglès). InterPressNews, 08-11-2019. [Consulta: 8 octubre 2020].
* ↑ «ACADEMY INVITES 819 TO MEMBERSHIP» (en anglès). Oscars.org | Academy of Motion Picture Arts and Sciences, 30-06-2020. [Consulta: 7 desembre 2020].
* ↑ Goodfellow, Melanie. «Berlinale Unveils Full Panorama, Forum & Generation Line-Ups With New Films By Nathan Silver, Levan Akin, André Téchiné & Bruce LaBruce». Deadline Hollywood, 17-01-2024. [Consulta: 23 gener 2024].
* ↑ «Crossing». Berlin International Film Festival. [Consulta: 23 gener 2024].